Overspisning kan være meget komplekst, så det vi kan hjælpe med, afhænger meget af din underliggende problematik. Det kan fx være at man overspiser fordi man har for mange madregler og derfor ofte ”falder i”. Eller spiser på ens følelser, fordi man ikke har andre (lige så effektive) copingredskaber – man mangler redskaber til at tackle de svære følelser og dulmer dem i stedet med mad. Der er er også nogle der har et uhensigtsmæssigt måltidsmønster, ofte fordi de ikke er i stand til at lytte og navigere efter sin krops signaler. Eller fordi der er fristelser overalt og mange oplever ofte en form for ”gruppepres” for fx at spise kagen på arbejdet, eller at spise store mængder når man er ude med ”drengene”. Og mange har en blanding af overstående årsager. Vi hjælper med at stoppe dén adfærd, der trigger overspisningerne - fx ved at skabe et mere afslappet forhold til mad, genskabe signaler til sult og mæthed (og at lære at adlyde dem), få lært at tackle følelser uden at bruge maden som strategi, få skabt en måltidsstruktur der er passende for den enkelte klient, at lære at tackle fristelser og at kunne sige nej, hvis man ikke har lyst til at spise mere.